เขียนย่อหน้าเกี่ยวกับ วิธีการเป็นชาวสวนให้ประสบความสำเร็จ
สำหรับวิธีการเป็นชาวสวนให้ประสบความสำเร็จ จะมีคุณสมบัติหลัก ๆ อยู่ 3 ข้อ ข้อแรกคือ กล้าที่จะสวนคนกลุ่มใหญ่ เพื่อที่อยากจะกลมกลืนไปกับสังคม สามารถฝึกได้จากความกล้าหาญของตนเอง ข้อที่ 2 เข้าใจข้อมูลที่คนอื่นไม่มี โดยใช้ 4 วิธี อันประกอบไปด้วย การสร้างความสัมพันธ์กับผู้คนที่บรรลุเป้าหมายแบบที่ต้องการ, การเรียนรู้จากคนในแวดวงอื่น ๆ และนำข้อมูลมาประยุกต์ใช้, อย่าทำแค่การทดลอง ให้สร้างห้องทดลอง และสามารถดึงความรู้ของคนอื่น ๆ ออกมาได้ และข้อสุดท้าย คือ การวิเคราะห์ข้อมูลที่เป็นเอกลักษณ์ของตัวเอง

บทเรียนจากย่อหน้านี้

วิธีการเป็น “ชาวสวน” ให้ประสบความสำเร็จ
การเป็นชาวสวนนั้นไม่ใช่แค่คิดต่างแล้วจะเป็นได้ง่าย ๆ ลองมาดูกันว่าจะเป็นชาวสวนที่ดีได้นั้นต้องมีคุณสมบัติอะไรบ้าง


1. กล้าที่จะสวนคนกลุ่มใหญ่
เป็นเรื่องปกติที่อยากจะ “กลมกลืน” ไปกับสังคม ฉะนั้นการยืนขึ้นสวนคนส่วนใหญ่จึงเป็นเรื่องยาก แต่ไม่ต้องห่วงเพราะความกล้าหาญสามารถฝึกกันได้ อย่าว่าแต่การตัดสินใจในเรื่องใหญ่ๆ เลย ในชีวิตประจำวันปกติเราก็อาจจะเจอเรื่องเล็ก ๆ ที่อาจทำให้รู้สึกอึดอัดหรือไม่สบายใจในสังคม แต่จริง ๆ แล้วมันไม่ได้ส่งผลกระทบด้านร้ายอะไร ตัวอย่างอาจจะเป็นการยกมือแสดงความคิดเห็นในห้องเรียน / ที่ประชุม ในประเด็นที่คนอื่น ๆ เห็นพ้องต้องกัน แล้วเรามีไอเดียที่แตกต่าง


2. มีหนทางเข้าถึงข้อมูล หรือเข้าใจข้อมูลที่คนอื่นไม่มี
หนึ่งในวิธีที่จะสวนคนอื่นให้ประสบความสำเร็จคือการมีข้อมูลที่คนอื่นไม่มี และนี่คือ 4 วิธีที่จะทำให้ได้ข้อมูลเด็ด ๆ

2.1 สร้างความสัมพันธ์กับผู้คนที่บรรลุเป้าหมายแบบที่ต้องการ เมื่อไรก็ตามที่สร้างความสัมพันธ์ด้วยพื้นฐานที่มาจากความเชื่อใจและความเคารพ ผู้คนก็จะอยากให้ประสบความสำเร็จ ฉะนั้นพวกเขาก็จะแบ่งปันข้อมูลลับ ๆ ที่อาจจะไม่ได้บอกใครที่ไหน จุดสำคัญคือควรใช้ใจแลกใจจริง ๆ ไม่ใช่การเข้าหาแบบผิวเผินเพื่อหวังผล ด้วยเหตุนี้จึงนักลงทุนหลายคนมีสังคมการลงทุนเป็นกลุ่ม ๆ ไป ยิ่งสนิทกันมากเท่าไร ก็มีโอกาสได้ข้อมูลเด็ด ๆ มากขึ้นเท่านั้น

2.2 เรียนรู้จากคนในแวดวงอื่น ๆ และนำข้อมูลนั้นมาประยุกต์ใช้ ส่วนใหญ่คนมักจะโฟกัสการเรียนรู้ในแวดวงของตัวเอง แม้ว่าแวดวงอื่น ๆ จะมีข้อมูลน่าสนใจที่สามารถนำมาประยุกต์ใช้ได้ เช่น อาจจะเป็นนักลงทุนที่เก่งมาก แถมยังมีความรู้เรื่องเทคโนโลยี ก็จะกลายเป็นนักลงทุนที่ใช้ประโยชน์จาก Machine Learning ได้ การเป็นผู้เชี่ยวชาญในแวดวงของตัวเอง แต่ขณะเดียวกันก็รอบรู้ในแวดวงอื่น ๆ ด้วยนั้นจะช่วยให้มีมุมมองสดใหม่ที่ไม่เหมือนใคร

2.3 อย่าทำแค่การทดลอง ให้สร้างห้องทดลองไปเลย การทดลองคือการทดสอบแค่ไอเดียหนึ่งไอเดีย แต่การสร้างห้องทดลองนั้นจะทำให้ได้ทดลองหลาย ๆ ไอเดีย ซ้ำอีกหลาย ๆ ครั้ง ซึ่งการเรียนรู้นี้ก็จะช่วยให้ได้ข้อมูลใหม่ ๆ ที่จะกลายเป็นจุดแข็ง ผู้ประกอบการที่มองธุรกิจตัวเองเป็นเพียงการทดลองไอเดียเดียวนั้นมีความเสี่ยงที่จะล้มเหลวมากกว่าผู้ประกอบการที่มองธุรกิจตัวเองเป็นห้องทดลอง เพื่อทดสอบหลาย ๆ ไอเดีย

2.4 สามารถดึงความรู้ของคนอื่น ๆ ออกมาได้ คนเก่ง ๆ หลายคนไม่สามารถอธิบายได้ว่าพวกเขาทำแบบที่เขาทำได้อย่างไร ฉะนั้นจึงเป็นหน้าที่ที่ต้องหาทางเค้นเคล็ดลับของพวกเขาออกมาให้ได้ ด้วยการถามคำถามที่ถูกต้อง ตัวอย่างเช่น คุณ Peter Thiel นักลงทุนสายเทคฯ มักจะถามเจ้าของกิจการที่เขาสนับสนุนเงินทุนว่า “อะไรคือสิ่งที่เชื่อมั่นสุด ๆ ในขณะที่ไม่มีคนอื่นเชื่อเลย”


3. มีวิธีการวิเคราะห์ข้อมูลที่เป็นเอกลักษณ์ของตัวเอง
มหาเศรษฐีหลายคนมีวิธีการวิเคราะห์ข้อมูลที่แตกต่างกันไป ตัวอย่างเช่น คุณ Charlie Munger คู่หูนักลงทุนของ Warren Buffett นั้นจะเน้นการวิเคราะห์ว่ามีสาเหตุอะไรที่จะทำให้ล้มเหลวได้บ้าง เพื่อที่จะป้องกันไม่ให้มันเกิดขึ้น ส่วน Elon Musk ใช้ “ต้นไม้ตัดสินใจ (Decision Tree)” เพื่อช่วยให้ตัดสินใจได้ดีขึ้น โดยจะเป็นการระบุอย่างชัดเจนว่าทางเลือกนี้มีโอกาสสำเร็จหรือล้มเหลวเป็นกี่เปอร์เซ็นต์ แต่ละผลลัพธ์จะส่งผลกระทบมากน้อยแค่ไหน
ความรู้ทางการเงิน